KIRJALLINEN KYSYMYS E-2602/01 esittäjä(t): Reinhard Rack (PPE-DE) komissiolle. Saksan pakkauksia ja pakkausjätettä koskeva asetus — tavaroiden vapaan liikkuvuuden ja juomien maahantuojien riittämätön suojaaminen.



Virallinen lehti nro 147 E , 20/06/2002 s. 0032 - 0033



KIRJALLINEN KYSYMYS E-2602/01 esittäjä(t): Reinhard Rack (PPE-DE) komissiolle (26. syyskuuta 2001) Aihe: Saksan pakkauksia ja pakkausjätettä koskeva asetus tavaroiden vapaan liikkuvuuden ja juomien maahantuojien riittämätön suojaaminen Saksan voimassa olevassa pakkauksia ja pakkausjätettä koskevassa asetuksessa säädetään tiettyjen juomien pakkausten kierrätyspakosta, joka ei ole voimassa, jos juomien pakkauksista vähintään 72 prosenttia on kierrätettäviä. Nyt kierrätyspakon voimaantulo uhkaa joitakin juomateollisuuden aloja. Tämä ja muut vastaavat tapaukset osoittavat, että direktiiviin N:o 94/62/EY(1) ympäristönsuojelun lisäksi sisältyvän ja yhtä tärkeän tavaroiden vapaan liikkuvuuden periaatteen toteutumista ei varmisteta tehokkaasti. Tehokas suoja edellyttää myös pikaista täytäntöönpanokelpoisuutta ja täytäntöönpanoa. Säädösten käsittely ja menettelyn käyttöönotto kuten edelleen käsiteltävä tölkkien kieltäminen Tanskassa ovat tähän mennessä tavallisesti kestäneet useita vuosia. Kierrätyspakko saattaa johtaa muutamassa kuukaudessa juomien maahantuojan toiminnan lakkauttamiseen. 1. Voidaanko komission mielestä tämän periaatteen noudattaminen varmistaa riittävästi, kun otetaan huomioon tähänastisten säädösten käsittelyjen ja menettelyjen kesto? 2. Katsooko komissio, että tähänastisten kokemusten perusteella pakkauksista annetun direktiivin N:o 94/62/EY säännöksillä voidaan estää tehokkaasti kaupan esteiden syntyminen? 3. Aikooko komissio suunnitella direktiivin N:o 94/62/EY muuttamisen yhteydessä toimia, joilla varmistetaan tehokkaasti ja pikaisesti ympäristönsuojelun korkean tason lisäksi myös sisämarkkinoiden toiminta? (1) EYVL L 365, 31.12.1994, s. 10. Margot Wallströmin komission puolesta antama vastaus (7. joulukuuta 2001) Kuten kysymyksessä mainitaankin, komissio on tutkinut perusteellisesti Saksan pakkausasetuksen yhteensopivuutta pakkauksista ja pakkausjätteistä annetun direktiivin säännösten, myös sisämarkkinoita koskevien, kanssa. Komissio on päätynyt siihen, että Saksan pakkausasetus rohkaisee syrjimään niitä ulkomaisia kivennäisvesiä, jotka on pullotettava ottopaikalla 15 päivänä heinäkuuta 1980 luontaisten kivennäisvesien hyödyntämistä ja markkinoille saattamista koskevan jäsenvaltioiden lainsäädännön lähentämisestä annetun neuvoston direktiivin N:o 80/777/ETY(1) mukaan. Asia päätettiin viedä Euroopan yhteisöjen tuomioistuimeen maaliskuussa 2001. Päätöstä ei kuitenkaan toteutettu tässä vaiheessa, koska Saksa ilmoitti pakkausasetuksen muuttamisesta(2). Tämä ilmoitus on kuitenkin peruttu, joten komissio muuttaa kantaansa seuraavassa sopivassa kokouksessaan. Pakkauksista ja pakkausjätteistä annetun direktiivin tarkoitus on sovittaa yhteen ympäristönsuojelun ja sisämarkkinoiden näkökulmat. Sisämarkkinavaikutusten osalta voidaan todeta, että direktiivin voimaantulon jälkeen jäsenvaltioiden jätehuoltojärjestelmät ovat yhdenmukaistuneet ja myös kierrätysaste on noussut kaikissa jäsenvaltioissa. Yhdenmukaistamisprosessin edistämistä koskevista lisätoimenpiteistä on vielä keskusteltava perusteellisesti. Tällainen mielipiteen muokkaus ja konkretisointi on tavoitteena mm kierrätystä koskevassa teemakohtaisessa strategiassa. Koska pakkausdirektiivin 6 artiklan mukaiset uudet kierrätystavoitteet on vahvistettava kiireellisesti, keskitytään nyt valmisteilla olevassa muutosehdotuksessa pääosin juuri näihin tavoitteisiin. Uudelleenkäyttöä, panttijärjestelmää ja niihin liittyviä sisämarkkinanäkökohtia koskevaa muutosta olisi tutkittava perusteellisemmin kuin tähän mennessä on tehty. Siitä tulisi myös keskustella laajasti. Komissio aikookin mahdollisesti käyttää tällaista lähestymistapaa kierrätystä koskevan teemakohtaisen strategian yhteydessä. (1) EYVL L 229, 30.8.1980. (2) Komissio varaa itselleen oikeuden tutkia myöhemmin vuonna 1998 annetun Saksan pakkausasetuksen yhteensopivuutta pakkauksista ja pakkausjätteistä annetun direktiivin kanssa muiden juomien kuin kivennäisveden osalta erityisesti ympäristöpoliittisesta näkökulmasta ja muiden yhteisön vaatimusten kannalta.